Diwar-benn ar rener a vehe bet lakaet a-raok bar sonenn, perak neo ket bet implijet zo neuze ?    Non ket bet sklaer na resis em respont. Setu emaon o vont da glask ober gwelloch ar wezh-mañ.    Evel ma ouzez pa vez ur raganv-gour ren evel eñ pe hi e ra dave dun dra a zo bet komzet diwar e benn a-raok. Pa ne vez ket  eztaolet ar rener e vez merket ar gour hag an niver gant dibenn ar verb displeget. Ar merk zero a dalv evit an trede gour unan.  Neuze pa lavaran Aze ema(ñ) e komzan diwar-benn un dra a zo bet kaoz anezhañ a-raok. Ar merk zero eo a ra dave dan dra-se.    Er frazenn : Ar vugale, nemaint ket amañ neo ket Ar vugale rener ar verb (a-du-rall, ne vije ket bet ar merk -int e dibenn ar verb) met ober a ra ar merk -int dave dar vugale. Tem ar frazenn eo ar vugale.  Evel e galleg :  Les enfants, i(ls) sont pas là. Daoust ma neo erbedet ar stummoù gant ar yezhadurioù brezhoneg ha galleg e vezont klevet alies hag a-wezhioù aliesoch eget ar stummoù reizh. Nho peus ket klevet traoù evel Mon père, sa voiture, le moteur, i(l) marche pas ? Graet e vez thématisation e galleg eus an doare-se da lakaat an tem e penn kentañ pe e penn diwezhañ ar frazenn ha da lavarout traou diwar o fenn e-kreiz ar frazenn. E-giz-ze e vez graet alies e brezhoneg ivez.    Setu, dam soñj, ar pezh  a zo choarvezet er ganaouenn e-lech memañ emañ un afer all.  Ma vez cheñchet urzh ar gerioù e teufe da vezañ un afer all emañ (cest une autre histoire) ha neo ket un afer all a zo (il y a une histoire).    Peogwir emaomp gant an Drouzerion (mignon eo bet ma zad-kozh gant Job Kerlagad en e yaouankiz) setu peder skouer tennet ag o chanaouennoù :    Barh én Turki éh es ur velin,  hag éh es dohti tér rod é troein  [Barzh an Turki ez eus ur Vilin,  hag ez  eus outi teir rod o treiñ] (Barh en Turki)    Er hoed éh es un énig roz  [Er choad ez eus un evnig roz] (En evnig roz)    Nag éh es ur paotrig yeuank zo hanùet Jan-Matelin  [Nag ez eus ur paotrig yaouank zo anvet Yann-Vatilin] (Job e ya)    Setu neuze peder skouer gant ur rener amstrizh hag gwezh ebet ne vez graet gant emañ. Neus dislavar ebet war ar poent-se etre ar yezhadurioù hag ar pezh a vez klevet gant an dud.    Dedennus e vefe gouzout  hiroch diwar-benn ar pezh a zo un afer all er ganaouenn. Ha posubl e vefe dit ChM kas deomp ar pozioù ?    A galon  Alan